MEĐIMURJE-PLIN d.o.o.

Obrtnička 4

40 000 Čakovec

e-mail:medjimurje-plin@medjimurje-plin.hr

DOKUMENTACIJA O NABAVI ZA PRIKUPLJANJE PONUDA

# Nabava prirodnog plina za nadoknadu gubitaka u distribucijskom sustavu Međimurje-plin d.o.o. Čakovec za srpanj, kolovoz i rujan 2022.

## Čakovec, srpanj 2022. godine

*Za ovaj postupak je sukladno čl. 38. toč. 2. Zakona o javnoj nabavi propisano izuzeće od primjene Zakona o javnoj nabavi odnosno isti se ne primjenjuje na Ugovore za nabavu energije ili goriva za proizvodnju energije koje dodjeljuje sektorski naručitelj koji obavlja djelatnost na području plina:*

1. *pružanje fiksnih mreža ili upravljanje fiksnim mrežama namijenjenih pružanju usluge javnosti u vezi s proizvodnjom, prijenosom ili distribucijom plina*
2. *isporuku plina takvim mrežama.*

# OPĆI PODACI Naziv naručitelja:

Međimurje-plin d.o.o.

Obrtnička 4, Čakovec

OIB: 29035933600

Tel: 040/396-279

web: https://medjimurje-plin.hr

e-mail:medjimurje-plin@medjimurje-plin.hr

### Osobe zadužene za kontakt

Referent prodaje:

Karmen Vrbanec Tel. 040/386-851

e-mail:komercijala@medjimurje-plin.hr

# PODACI O PREDMETU NABAVE

### Opis predmeta nabave:

Predmet nabave je prirodni plin za nadoknadu gubitaka u distribucijskom sustavu Međimurje-plin

d.o.o. za mjesece srpanj, kolovoz i rujan 2022. prema Tablici 1..

Ponuditelj je dužan isporučivati plin standardne kvalitete određene Općim uvjetima opskrbe plinom ("Narodne novine", br., br. 50/18, 88/19, 39/20, 100/21).

Ponuditelj se obvezuje isporučiti Naručitelju plin u ugovorenoj količini i kvaliteti u ugovoreno vrijeme na izlazima iz transportnog sustava koji su ulazi u hidrauličke cjeline distribucijskog sustava Međimurje-plin-a (u daljnjem tekstu: Mjesta isporuke), koja će naznačiti Naručitelj u svojim nominacijama, a Naručitelj se obvezuje preuzeti plin prema podacima u nominacijama predanim Ponuditelju.

**Tablica 1. Količina isporuke plina za srpanj, kolovoz i rujan 2022 – Međimurje-plin d.o.o.**

|  |  |  |  |  |
| --- | --- | --- | --- | --- |
|  | MJESEČNE KOLIČINE | | | |
|  | **Donje Međimurje-12bar-Prelog [kWh] NCV** | **Donje Međimurje-3bar-D.Dubrava [kWh] NCV** | **Međimurje** | **UKUPNO**  **[kWh] NCV** |
| srp.22 | 77.766 | 10.262 | 193.979 | 282.007 |
| kol.22 | 96.803 | 12.443 | 206.507 | 315.753 |
| ruj.22 | 116.079 | 17.636 | 261.760 | 395.475 |

NCV = Net Calorific Value (= donja ogrjevna vrijednost)

### Nuđenje grupa ili dijelova predmeta nabave:

Nije dozvoljeno nuđenje po grupama ili dijelovima predmeta nabave.

**Količina predmeta nabave:** prema Tablici 1.

U priloženom Troškovniku navedene su procijenjene mjesečne potrebe Naručitelja za srpanj, kolovoz i rujan 2022. koje su određene na temelju stope gubitaka za prethodno obračunsko razdoblje i prikupljenih podataka o potrošnji na distribucijskom sustavu.

Prethodno razdoblje obračuna gubitaka obuhvaća razdoblje od uključivo srpnja prethodne godine do uključivo lipnja godine u kojoj se utvrđuju godišnji gubici plina.

Stvarna realizacija ovisi o potrebama Naručitelja te može biti veća ili manja od navedene okvirne količine.

Za predviđenu količinu prirodnog plina potrebno je poslati ponudu za opciju mjesečne fleksibilnosti (dozvoljena odstupanja) +/- 20%.

Dozvoljena odstupanja prema navedenoj opciji fleksibilnosti ne mogu povećati cijenu navedenu u Troškovniku, odnosno obvezati Naručitelja na plaćanje bilo kakvih penala, ugovornih kazni, dodatnih troškova ili drugih iznosa osim cijene iz Troškovnika.

### Troškovnik (Prilog 1):

Jedinična cijena energije nepromjenjiva je za vrijeme trajanja Ugovora o opskrbi (dalje Ugovora)

* Ponuditelj daje ponudu za cjelovit predmet nabave i mora popuniti sve stavke Troškovnika označene sivom bojom.
* Upisuje se (stupac 1) jedinična cijena energije (C) bez PDV-a koja se izražava u EUR/MWh (NCV) na 3 (tri) decimalna mjesta.
* Jedinična cijena energije (C) bez PDV-a dijeli se sa 1000 i izražava se u EUR/kWh (NCV) na 6 (šest) decimalnih mjesta:

C(EUR/kWh (NCV)) = C / 1000

* Ukupan trošak energije za ugovorno razdoblje bez PDV-a, dobije se množenjem okvirne ugovorne količine (kWh, NCV) i jedinične cijena energije bez PDV-a CEUR/kWh (NCV) odnosno množenjem stupca 2 sa stupcem 3 Troškovnika,
* Ukupni troškovi energije (stupci 4 i 7) se iskazuju na 2 (dva) decimalna mjesta
* Trošak energije uravnoteženja treba biti uračunat u cijenu.
* Trošak transporta (stupac 5) u Republici Hrvatskoj se za navedeno ugovorno razdoblje iskazuje posebno (u kunama).
* Ukupan trošak energije za ugovorno razdoblje iskazan u EUR preračunava se u kune (stupac 7) množenjem iznosa sa srednjim tečajem kune HNB na datum objave natječajnog poziva) zbog mogućnosti usporedbe ponuda koje nisu istovjetno datirane.
* Ukupna vrijednost ponude (stupac 8) dobije se zbrajanjem ukupnog troška energije za ugovorno razdoblje i troška transporta u Republici Hrvatskoj za navedeno ugovorno razdoblje.
* Ponudu, koja ne sadrži sve popunjene stavke Troškovnika, Naručitelj ne mora uzeti u obzir.

**Naknada za manje preuzetih količina plina**

### Članak 6.

* 1. Dozvoljeno odstupanje za manje preuzete količine Plina u odnosu na ugovorene količine Plina iz stavka čl 2. UGOVORA utvrđuje se tromjesečno i iznosi -20% od ugovorenih količina Plina u pojedinom tromjesečju.
  2. Manjak i višak preuzimanja od strane KUPCA:
     1. Naknadu radi manje ili više preuzetih količina Plina u tromjesečju PRODAVATELJ će obračunavati KUPCU po slijedećoj formuli:

UKM = QM x 25% od ponderiranog prosjeka cijena Plina Pkn/kwh iz članka 4. UGOVORA obračunatih tijekom tromjesečja

UKM = naknada u kunama radi manje preuzetih količina Plina,

QM = razlika u kWh između tromjesečno ugovorenih količina Plina umanjena za dozvoljeno odstupanje i tromjesečno preuzetih količina Plina

* + 1. U slučaju obračuna naknade radi manje preuzetih količina Plina PRODAVATELJ će ispostaviti zaseban račun najkasnije do 20. (dvadesetog) u mjesecu kojeg će dostaviti KUPCU u mjesecu koji slijedi iza zadnjeg mjeseca tromjesečja u kojem je došlo do neurednog preuzimanja
  1. KUPAC se obvezuje platiti iznos po računu za naknadu radi manje preuzetih količina Plina u roku od 25 (dvadesetpet) dana od posljednjeg dana razdoblja za koje se radi obračun naknade radi manje preuzetih količina Plina.

**Naknada zbog više preuzetih količina**

* 1. Dozvoljeno odstupanje za više preuzete količine Plina u odnosu na ugovorene količine Plina iz stavka čl 2. UGOVORA utvrđuje se tromjesečno i iznosi +20% od ugovorenih količina Plina u pojedinom tromjesečju.
  2. Manjak i višak preuzimanja od strane KUPCA:
     1. Naknadu radi manje ili više preuzetih količina Plina u tromjesečju PRODAVATELJ će obračunavati KUPCU po slijedećoj formuli:

UKM = QM x 10% od ponderiranog prosjeka cijena Plina Pkn/kwh iz članka 4. UGOVORA obračunatih tijekom tromjesečja

UKM = naknada u kunama radi više preuzetih količina Plina,

QM = razlika u kWh između tromjesečno ugovorenih količina Plina umanjena za dozvoljeno odstupanje i tromjesečno preuzetih količina Plina

* + 1. U slučaju obračuna naknade radi više preuzetih količina Plina PRODAVATELJ će ispostaviti zaseban račun najkasnije do 20. (dvadesetog) u mjesecu kojeg će dostaviti KUPCU u mjesecu koji slijedi iza zadnjeg mjeseca tromjesečja u kojem je došlo do neurednog preuzimanja
  1. KUPAC se obvezuje platiti iznos po računu za naknadu radi više preuzetih količina Plina u roku od 25 (dvadesetpet) dana od posljednjeg dana razdoblja za koje se radi obračun naknade radi manje preuzetih količina Plina.

### Mjesto isporuke:

Izlazi iz transportnog sustava RH koji su ulazi u distribucijski sustav Međimurje-plin d.o.o. po hidrauličkim cjelinama

|  |  |
| --- | --- |
| ***Red. br.*** | ***Naziv priključka*** |
| ***1.*** | Donje Međimurje-12 bar- Prelog |
| ***2.*** | Donje Međimurje-3 bar-D.Dubrava |
| ***3.*** | Međimurje |

### Rok početka i završetka izvršenja Ugovora:

Naručitelj će zaključiti Ugovor u trajanju od 01.07.2022.g. do 30.09.2022.g.

# KRITERIJ ZA ODABIR GOSPODARSKOG SUBJEKTA (Uvjeti sposobnosti)

* 1. Ponudbeni list, Troškovnik (ispunjen, ovjeren i potpisan od strane ovlaštene osobe ponuditelja)
  2. Potvrda Porezne uprave o stanju duga ili istovrijedne isprave nadležnih tijela zemlje sjedišta ponuditelja - ne starija od 30 dana od dana objave Poziva za dostavu ponude. Naručitelj će isključiti ponuditelja iz postupka nabave ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je ponuditelju sukladno posebnim propisima odobrena odgoda plaćanja navedenih obveza.
  3. Izvod iz Sudskog registra ne stariji od 30 dana od dana objave Poziva

# PODACI O PONUDI

### Sadržaj ponude

Ponuda sadrži:

* Ponudbeni list (Prilog 2) (ispunjen, ovjeren i potpisan od strane ovlaštene osobe ponuditelja) s popisom priloženih dokumenata iz točke 3.1 i 3.2.
* Izvod iz Sudskog registra
* Potvrda Porezne uprave
* Troškovnik (Prilog 1) (ispunjen, ovjeren i potpisan od strane ovlaštene osobe ponuditelja)

U skladu s uvjetima i zahtjevima iz dokumentacije o nabavi, u roku za dostavu ponuda, ponuditelj je obvezan prikupiti sve tražene dokumente te ih pohraniti u elektroničkom obliku, u elektroničkom izvorniku ili kao skenirane preslike, a Troškovnik priložiti zasebno na obrascu iz privitka dokumentacije.

Predaja ponude smatra se prilaganje svih dokumenta ponude i dostava putem jedne (1) poruke e-pošte na domenu [komercijala@medjimurje-plin.hr](mailto:komercijala@medjimurje-plin.hr%20) unutar zadanog roka za predaju ponude.

### Način određivanja vrijednosti ponude

Ukupna vrijednost ponude (stupac 8 Troškovnika) izražava se za cjelokupan predmet nabave odnosno za ukupnu vrijednost opskrbe plinom tijekom trajanja Ugovora.

Ponuditelj izražava ukupnu vrijednost ponude u kunama.

Ukupna vrijednost ponude piše se brojkama. U ukupnu vrijednost ponude bez PDV-a moraju biti uračunati svi troškovi i popusti.

### Kriterij odabira

Najniža ukupna vrijednost ponude.

U slučaju dvije ili više istih ukupnih vrijednosti ponuda nabave kriterij za odabir bit će najniža vrijednost dodatka na CEGHIX(ap)m za više preuzete količine Dvp (stupac 9 Troškovnika).

### Datum, vrijeme i mjesto dostave ponude

Rok za dostavu ponuda je **08.07.2022., do 09:00 sati**, a mjesto dostave na e-adresu komercijala@medjimurje-plin.hr.

### UGOVORNA KAZNA

Ako odabrani Ponuditelj ne izvrši obveze u ugovorenim rokovima, dužan je Naručitelju platiti ugovornu kaznu u iznosu 0,5% od ukupno ugovorene vrijednosti za svaki dan neopravdanog zakašnjenja te nadoknaditi Naručitelju sve eventualne troškove i štetu koja bi iz toga proizašla.

Ukupni iznos ugovorne kazne ne može biti veći od 10% od ukupno ugovorene vrijednosti.

Naručitelj ima pravo na ugovornu kaznu i u slučaju da odabrani Ponuditelj ne ispuni bilo koju svoju ugovornu obvezu ili ako je neuredno ispuni.

Naručitelj zadržava pravo na ugovornu kaznu i u slučaju primitka zakašnjelog ispunjenja ugovorne obveze.

Naručitelj ima pravo ugovornu kaznu ustegnuti prilikom isplate iznosa koji je obvezan podmiriti odabranom Ponuditelju temeljem računa ili naplatiti iz jamstva.

Pravo na ugovornu kaznu ne umanjuje niti isključuje pravo Naručitelja na naknadu eventualne štete preko iznosa ugovorne kazne.

Odredbe o ugovornoj kazni neće se primjenjivati, ako je ugovoreni rok prekoračen uslijed više sile ili krivnjom trećih osoba, a što odabrani Ponuditelj mora dokazati.

### ROK, NAČIN I UVJETI PLAĆANJA

Plaćanje, transakcijski račun u roku od 30 dana od zaprimanja računa za isporučenu robu. Plaćanje se obavlja na žiro račun odabranog Ponuditelja.

Obračunsko razdoblje je jedan mjesec (od prvog do posljednjeg dana kalendarskog mjeseca) Nakon odabira Ponuditelja definirat će se dinamika plaćanja troškova transporta po mjesecima i to će biti sastavni dio Ugovora.

Predujam isključen.

Tečaj za konverziju valute: srednji tečaj HNB za mjesec isporuke.

### OSTALO

Naručitelj neće imati obvezu prihvatiti bilo koju zaprimljenu ponudu, niti sklopiti Ugovor s bilo kojim Ponuditeljem.

Naručitelj zadržava pravo da Ponuditelji koji u najboljoj mjeri udovoljavaju traženju Naručitelja, budu pozvani u drugi krug.

### MEĐIMURJE-PLIN d.o.o.

U prilogu:

* Ponudbeni list
* Troškovnik